SORTEIG ACOSTA'T A BERNÀCER DE LA CÀTEDRA GERMÀ BERNÀCER DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15602)
  + [Valencià](/va/acuerdo/15551)






Selector de idioma

Leer

* [Español](/es/acuerdo/15967)
* [Valencià](/va/acuerdo/15482)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





SORTEIG ACOSTA'T A BERNÀCER DE LA CÀTEDRA GERMÀ BERNÀCER DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================

Secretaria General

Butlletí Oficial Universitat d'Alacant





SORTEIG ACOSTA'T A BERNÀCER DE LA CÀTEDRA GERMÀ BERNÀCER DE LA UNIVERSITAT D'ALACANT

Data d'aprovació
:   01/09/2021

Data de publicació
:   03/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/15716)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15014)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15043)
  + [Compartir acuerdo en 

    X](https://twitter.com/intent/tweet?via=UA_Universidad&text=SORTEIG ACOSTA'T A BERNÀCER DE LA CÀTEDRA GERMÀ BERNÀCER DE LA UNIVERSITAT D'ALACANT&url=https://www.boua.ua.es/va/acuerdo/15303)

**Títol:** SORTEIG ACOSTA'T A BERNÀCER DE LA CÀTEDRA GERMÀ BERNÀCER DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 1 de setembre de 2021

SORTEIG ACOSTA'T A BERNÀCER DE LA CÀTEDRA GERMÀ BERNÀCER DE LA UNIVERSITAT D'ALACANT

Amb motiu de commemorar Germà Bernàcer, físic i economista alacantí, i acostar la seua figura i la seua obra a la societat, la Càtedra Germà Bernàcer, juntament amb la Universitat d'Alacant i el Fòrum de Debat Econòmic Germà Bernàcer, han organitzat l'exposició "Germà Bernàcer, l'economista-humanista alacantí més universal".

En aquest context es publica aquesta convocatòria per a millorar el coneixement que la comunitat universitària té sobre aquest il·lustre alacantí, guardonat amb el Llorer d'Or de la nostra universitat.

Amb aquesta convocatòria, la Càtedra Germà Bernàcer pretén animar els/les estudiants i el personal treballador de la Universitat d'Alacant a visitar l'exposició "Germà Bernàcer, l'economista-humanista alacantí més universal" durant l'exhibició al campus de Sant Vicent del Raspeig. Aquesta acció permetrà introduir les persones premiades en la vida de Germà Bernàcer a través de la lectura d'un monogràfic sobre la seua figura i la seua obra i gaudir, al mateix temps, de les terres alacantines que ell tant va estimar, de la seua volguda serra d'Aitana. D'aquesta manera, es facilita més coneixement sobre Germà Bernàcer al mateix temps que es promociona la província d'Alacant.

1. OBJECTIU

Aquesta convocatòria té per objectiu organitzar un sorteig, anomenat Acosta't a Bernàcer, per a animar a visitar l'exposició "Germà Bernàcer, l'economista-humanista alacantí més universal" i impulsar el millor coneixement d'aquest il·lustre economista i físic alacantí.

2. BASES DEL SORTEIG

La participació en el sorteig requereix que la persona participant realitze les accions següents en l'ordre establit:

a) En primer lloc, visitar l'exposició "Germà Bernàcer, l'economista-humanista alacantí més universal" i triar un dels panells que en forma part.

b) En segon lloc, fer-se una foto davant el panell seleccionat, i deixar visible el número i el títol del panell. En la foto podran eixir tantes persones com desitge la persona participant, que deixarà la cara sempre visible per a poder reconèixer-la.

c) En tercer lloc, compartir la foto a través, almenys, d'una d'aquestes xarxes socials: Instagram, Facebook, Twitter, YouTube o Pinterest.

d) En quart lloc, fer una captura en la qual es demostre que la foto s'ha compartit.

e) En cinquè lloc, enviar un correu electrònic a [xeqitexxlctykscldxeel@nl.rv](mailto:rbxjypriupysdgokpmdgr@ym.qj), indicar en l'assumpte del missatge "Acosta't a Bernàcer", detallar en el cos del missatge nom i cognoms i si la persona participant és estudiant o empleada de la UA, i adjuntar tant la foto com la captura que confirme que s'ha compartit per alguna/es de la/les xarxa/es social/és indicada/es.

3. MANERA DE PARTICIPAR-HI I REQUISITS DE LES PERSONES PARTICIPANTS

3.1 Seguint les bases del sorteig recollides en el punt 2 d'aquesta convocatòria, les persones participants hauran d'enviar la informació recollida en l'apartat 2e al correu que s'indica en eixe mateix apartat.

3.2 Podrà participar en aquesta convocatòria qualsevol persona física que tinga un vincle d'estudis o laboral amb la Universitat d'Alacant l'any 2021.

4. TERMINI DE PARTICIPACIÓ

4.1 Es podrà enviar el correu electrònic a la Càtedra Germà Bernàcer reunint els requisits indicats en el punt 2e d'aquesta convocatòria dins el termini que abasta des del dia 6 de setembre fins al 22 d'octubre del 2021, inclusivament.

4.2 La convocatòria es publicarà en el Butlletí Oficial de la Universitat d'Alacant (BOUA) i també, a efectes informatius, en la pàgina web de la Càtedra Germà Bernàcer.

5. PREMI

5.1 S'estableix un total de dos premis a càrrec de la Càtedra Germà Bernàcer, un per a un/a estudiant i un altre per a un/a empleat/da, els dos vinculats a la Universitat d'Alacant.

5.2 Cadascun dels premis es materialitzarà en forma d'un exemplar del llibre Germán Bernácer. Acercamiento biográfico i un val per a una nit d'allotjament per a dues persones en un hotel de la zona de la serra d'Aitana. L'hotel i la data de gaudi de l'allotjament podrà triar-la la persona premiada sabent que haurà de contractar-se l'any 2021 i que la dotació màxima per a cada premi és de 185€. El premi estarà subjecte, si escau, a la corresponent retenció fiscal que preveja la legislació vigent.

6. MARC LEGAL I PRESSUPOSTARI

6.1 La dotació econòmica màxima per a aquesta convocatòria és de 382€, dels quals 370€ es troben consignats en l'orgànica 31560X1217 que pertany al Departament de Màrqueting i 12€ en l'orgànica 41672Q9135 per a la compra de dos exemplars del llibre de Germà Bernàcer per al lliurament als premiats.

6.2 La convocatòria s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

7. SORTEIG

7.1 Es crearà una Comissió que tindrà com a competència realitzar el sorteig entre les persones participants en el termini establit.

7.2 La Comissió del sorteig estarà formada per la secretària general, que actuarà com a presidenta, o persona en qui delegue. Actuaran com a vocals el president del Fòrum de Debat Econòmic Germà Bernàcer, o persona en qui delegue, i la directora de la Càtedra Germà Bernàcer, que actuarà com a secretària.

8. RESOLUCIÓ, NOTIFICACIÓ, ACCEPTACIÓ I LLIURAMENT DEL PREMI

8.1 La Comissió resoldrà a partir del resultat del sorteig i de la documentació aportada pels participants l'atorgament definitiva dels premis.

8.2 El resultat del sorteig es publicarà en la pàgina web de la Càtedra (<https://web.ua.es/es/gabinete-convenios/catedras/cat-german-bernacer/catedra-german-bernacer.html>) i en altres mitjans que es consideren adequats. En tot cas, es notificarà personalment per correu electrònic la resolució del respectiu premi mitjançant les dades de contacte que les persones participants hagen proporcionat.

8.3 Els guanyadors del sorteig hauran d'acceptar de manera expressa el premi en el termini de 15 dies laborables comptador des de la notificació.

8.4 Els premis podran ser lliurats en un acte acadèmic organitzat per la Càtedra Germà Bernàcer.

9. PROTECCIÓ DE DADES

De conformitat amb el que disposa la legislació vigent en matèria de protecció de dades, se li comunica que la Universitat d'Alacant tractarà les dades recollides amb la finalitat d'atendre i gestionar les consultes, queixes o suggeriments plantejats a la Universitat d'Alacant.

La legitimació d'aquest tractament es basa en el consentiment i en el compliment d'una obligació legal per la Universitat d'Alacant.

En el marc dels tractaments esmentats, les seues dades no podran ser cedides, excepte els casos previstos legalment.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica ([https://seuelectronica.ua.es](https://seuelectronica.ua.es/) ).

Pot consultar la informació addicional i detallada sobre protecció de dades, els seus drets i la política de privacitat de la Universitat d'Alacant en l'enllaç següent: <https://seuelectronica.ua.es/es/privacidad.html>.

El correu electrònic de contacte de la delegada de Protecció de Dades és [rgf@op.nd](mailto:xla@ds.ox).

10. ACCEPTACIÓ DE LES BASES

La simple participació en el sorteig implica l'acceptació d'aquestes bases, i que la persona participant ha llegit i entén la informació sobre protecció de dades i la política de privacitat de la Universitat d'Alacant. La manifestació en el sentit de no acceptació de la totalitat o part d'aquestes bases implicarà exclusió de la persona participant i, a conseqüència d'això, la Càtedra Germà Bernàcer quedarà alliberada del compliment de l'obligació contreta amb aquest participant.

11. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 1 de setembre de 2021

La rectora,

PD de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03502 Sant Vicent del Raspeig - Alacant  
 Tel. 72 659 5392 - Fax 60 738 4840](https://www.google.es/maps/@63.969625,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12114&trk=tyah&trkInfo=tarId%4A3900409707488%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)